Source: http://legislatie.just.ro/Public/DetaliiDocumentAfis/129375
Timestamp: 2019-11-17 06:25:53+00:00

Document:
ORDIN 1033 14/06/2011 - Portal Legislativ
ORDIN nr. 1.033 din 14 iunie 2011pentru aprobarea Normelor metodologice de constituire, păstrare şi utilizare a Rezervei Ministerului Sănătăţii şi a Nomenclatorului de medicamente, seruri, vaccinuri, dezinfectante, insecticide, dispozitive medicale şi alte materiale specifice
Publicat în MONITORUL OFICIAL nr. 423 din 16 iunie 2011
Văzând Referatul de aprobare al Direcţiei asistenţă medicală nr. Cs.A. 6.859/2011,având în vedere prevederile art. 40 din Legea nr. 95/2006 privind reforma în domeniul sănătăţii, cu modificările şi completările ulterioare, ale art. 16 din Ordonanţa de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale anexelor nr. 1 şi 2 la Hotărârea Guvernului nr. 529/2010 pentru aprobarea menţinerii managementului asistenţei medicale la autorităţile administraţiei publice locale care au desfăşurat faze-pilot, precum şi a Listei unităţilor sanitare publice cu paturi pentru care se menţine managementul asistenţei medicale la autorităţile administraţiei publice locale şi la Primăria Municipiului Bucureşti şi a Listei unităţilor sanitare publice cu paturi pentru care se transferă managementul asistenţei medicale către autorităţile administraţiei publice locale şi către Primăria Municipiului Bucureşti, cu modificările şi completările ulterioare, în temeiul prevederilor art. 7 alin. (4) din Hotărârea Guvernului nr. 144/2010 privind organizarea şi funcţionarea MinisteruluiSănătăţii, cu modificările şi completările ulterioare,ministrul sănătăţii emite următorul ordin: + Articolul 1Se aprobă Normele metodologice de constituire, păstrare şi utilizare a Rezervei Ministerului Sănătăţii, prevăzute în anexa nr. 1. + Articolul 2Se aprobă Nomenclatorul de medicamente, seruri, vaccinuri, dezinfectante, insecticide, dispozitive medicale şi alte materiale specifice, prevăzut în anexa nr. 2. + Articolul 3 (1) Rezerva Ministerului Sănătăţii, denumită în continuare Rezerva, este destinată asigurării intervenţiilor medicale în situaţii în care se realizează un cumul neobişnuit de cazuri şi situaţii de urgenţă colectivă cu impact asupra sănătăţii publice. ... (2) Rezerva cuprinde medicamente, seruri, vaccinuri, dezinfectante, insecticide, dispozitive medicale şi alte materiale specifice. ... + Articolul 4Rezerva este cuprinsă în bugetul Ministerului Sănătăţii, la titlul "Bunuri şi servicii", având ca sursă de finanţare veniturile proprii ale Ministerului Sănătăţii. + Articolul 5Produsele şi bunurile cuprinse în Rezervă se achiziţionează, în condiţiile legii, din sumele prevăzute cu această destinaţie. + Articolul 6Pentru depozitarea, conservarea şi eliberarea produselor şi bunurilor din Rezervă, Ministerul Sănătăţii poate încheia contracte de prestări de servicii, în condiţiile legii, avându-se în vedere accesibilitatea locaţiilor de depozitare, inclusiv în situaţii de calamitate sau de urgenţă, precum şi amplasarea unităţilor depozitare după criterii teritoriale. + Articolul 7 (1) Produsele şi bunurile din Rezervă existente în unităţile sanitare prevăzute în anexa nr. 3 la Ordinul ministrului sănătăţii nr. 288/2009 pentru aprobarea Normelor metodologice de constituire, păstrare şi utilizare a Rezervei Ministerului Sănătăţii şi a Nomenclatorului de medicamente, seruri, vaccinuri, dezinfectante, insecticide, dispozitive medicale şi alte materiale specifice, cu completările ulterioare, se scot cu titlu gratuit şi se utilizează pentru completarea necesarului curent de consum al unităţilor respective. ... (2) Produsele şi bunurile din Rezervă care nu sunt cuprinse în Nomenclatorul de medicamente, seruri, vaccinuri, dezinfectante, insecticide, dispozitive medicale şi alte materiale specifice, prevăzut în anexa nr. 2, se scot cu titlu gratuit din Rezervă şi se transmit unităţilor sanitare cu paturi din reţeaua Ministerului Sănătăţii, pentru completarea necesarului curent de consum. ... (3) Cantităţile produselor prevăzute la alin. (2) sunt prevăzute în anexa nr. 3. ... + Articolul 8Anexele nr. 1-3 fac parte integrantă din prezentul ordin. + Articolul 9La data intrării în vigoare a prezentului ordin se abrogă Ordinul ministrului sănătăţii nr. 288/2009 pentru aprobarea Normelor metodologice de constituire, păstrare şi utilizare a Rezervei Ministerului Sănătăţii şi a Nomenclatorului de medicamente, seruri, vaccinuri, dezinfectante, insecticide, dispozitive medicale şi alte materiale specifice, publicat în Monitorul Oficial al României, Partea I, nr. 219 din 6 aprilie 2009, cu completările ulterioare. + Articolul 10Direcţiile de specialitate din cadrul Ministerului Sănătăţii, direcţiile de sănătate publică judeţene şi a municipiului Bucureşti, precum şi unităţile depozitare vor duce la îndeplinire prevederile prezentului ordin. + Articolul 11Prezentul ordin se publică în Monitorul Oficial al României, Partea I.Ministrul sănătăţii,Cseke AttilaBucureşti, 14 iunie 2011.Nr. 1.033. + Anexa 1 NORME METODOLOGICEde constituire, păstrare şi utilizare a RezerveiMinisterului Sănătăţii + Capitolul I Constituirea Rezervei Ministerului Sănătăţii + Articolul 1 (1) Constituirea Rezervei Ministerului Sănătăţii, denumită în continuare Rezerva, se realizează pe baza Nomenclatorului de medicamente, seruri, vaccinuri, dezinfectante, insecticide, dispozitive medicale şi alte materiale specifice, prevăzut în anexa nr. 2 la ordin. ... (2) Sortimentele de produse şi bunuri, precum şi cantităţile prevăzute în nomenclatorul prevăzut în anexa nr. 2 pot fi modificate prin ordin al ministrului sănătăţii. ... + Articolul 2Procurarea de produse şi bunuri în Rezervă se realizează cu respectarea dispoziţiilor legale privind achiziţiile publice, în limita fondurilor aprobate cu această destinaţie. + Capitolul II Păstrarea şi utilizarea produselor din Rezervă + Articolul 3Pentru depozitarea şi conservarea produselor şi bunurilor din Rezervă, Ministerul Sănătăţii poate încheia contracte de prestări de servicii în condiţiile legii. + Articolul 4Spaţiile destinate depozitării produselor şi bunurilor din Rezervă trebuie să fie autorizate de Agenţia Naţională a Medicamentului şi Dispozitivelor Medicale Bucureşti conform dispoziţiilor legale în vigoare şi să prezinte garanţii pentru o bună conservare şi securitate. + Articolul 5 (1) În cazul unităţilor depozitare care deţin stocuri de produse şi bunuri din Rezervă şi care au obligaţia de a asigura depozitarea şi conservarea acestora, depozitarea se face în încăperi separate de încăperile în care sunt păstrate alte produse depozitabile. ... (2) În situaţia în care volumul produselor şi bunurilor din Rezervă este redus şi nu se justifică repartizarea unui spaţiu de depozitare separat, aceste produse şi bunuri pot fi depozitate în acelaşi spaţiu cu alte produse, dar în zone special amenajate, corespunzătoare din punctul de vedere al depozitării, conservării şi manipulării. ... + Articolul 6 (1) Pentru medicamente, seruri, vaccinuri şi alte materiale specifice, unităţile depozitare aplică dispoziţiile legale privind pierderile materiale produse în timpul depozitării, manipulării şi transportului. ... (2) Documentaţia legală privind perisabilităţile se întocmeşte de unitatea depozitară. ... (3) Un exemplar al documentaţiei prevăzute la alin. (2) este transmis Ministerului Sănătăţii - Direcţia generală economică, care o analizează şi o prezintă ministrului sănătăţii spre aprobare. ... + Articolul 7Unităţile depozitare ale produselor din Rezervă au obligaţia de a asigura păstrarea şi conservarea acestora. + Capitolul III Scoaterea produselor din Rezervă + Articolul 8 (1) Unitatea depozitară are obligaţia de a conduce evidenţa termenelor de valabilitate a tuturor produselor din Rezervă, transmiţând Ministerului Sănătăţii - Direcţia asistenţă medicală, produsele şi cantităţile din Rezervă al căror termen de valabilitate expiră în următoarele 10 luni. ... (2) Situaţia termenelor de valabilitate a produselor păstrate este transmisă lunar, până la data de 5 a lunii curente pentru luna precedentă. ... (3) Situaţia termenelor de valabilitate pentru produsele păstrate sterile se transmite de unitatea depozitară trimestrial, până la data de 10 a lunii curente pentru trimestrul încheiat, la Ministerul Sănătăţii - Direcţia asistenţă medicală. ... (4) Pe baza situaţiilor transmise în conformitate cu dispoziţiile alin. (2) şi (3) şi având în vedere necesarul transmis de direcţiile de sănătate publică pentru situaţiile care necesită intervenţii medicale ca urmare a producerii unor situaţii speciale, Direcţia asistenţă medicală propune produsele şi bunurile care urmează a fi scoase din Rezervă prin ordin al ministrului sănătăţii. ... + Articolul 9 (1) Scoaterea produselor din Rezervă se poate efectua în următoarele situaţii: ... a) asigurarea produselor necesare pentru intervenţiile medicale necesare în situaţii speciale; ... b) existenţa în stocurile Rezervei a unor cantităţi de produse care au termen de valabilitate care expiră pe parcursul următoarelor 10 luni; ... c) existenţa în stocurile Rezervei a unor cantităţi de produse al căror termen de valabilitate depăşeşte următoarele 10 luni, dar care au utilizare restrânsă datorită progresului terapeutic şi/sau unui rulaj scăzut al stocurilor; ... d) acordarea unor ajutoare umanitare. ... (2) Scoaterea produselor din Rezervă în situaţiile prevăzute la alin. (1) lit. a)-c) se aprobă prin ordin al ministrului sănătăţii, iar scoaterea produselor în cazul prevăzut la alin. (1) lit. d) se aprobă prin hotărâre a Guvernului. ... + Articolul 10 (1) Produsele şi bunurile scoase din Rezervă, aflate la unitatea depozitară, sunt transferate direcţiilor de sănătate publică sau unităţilor sanitare, după caz, la solicitarea scrisă a acestora. ... (2) Produsele transferate pe baza procesului-verbal de predare-preluare ies din patrimoniul Ministerului Sănătăţii şi se înregistrează în patrimoniul direcţiilor de sănătate publică sau al unităţilor sanitare, după caz. ... (3) Consumul produselor se înregistrează pe baza documentelor justificative şi pe cheltuiala direcţiilor de sănătate publică sau a unităţii sanitare, după caz. ... + Articolul 11În cazul unităţilor depozitare care deţin stocuri de produse din Rezervă al căror termen de valabilitate a expirat, scoaterea acestora se poate efectua, în condiţiile legii, la nivelul acestor unităţi. + Capitolul IV Evidenţa produselor din Rezervă + Articolul 12Evidenţa produselor din Rezervă se organizează astfel: a) la nivelul unităţilor depozitare - evidenţa contabilă de gestiune cantitativ-valorică conform legislaţiei în vigoare; acestea întocmesc trimestrial şi anual situaţia stocurilor produselor din Rezervă, cantitativ şi valoric, pe care o transmit Ministerului Sănătăţii - Direcţia asistenţă medicală; ... b) la nivelul Ministerului Sănătăţii se organizează şi se conduce evidenţa analitică pe fiecare categorie de bunuri. ... + Articolul 13Unităţile depozitare care deţin produse din Rezervă au obligaţia de a le inventaria anual, în conformitate cu reglementările legale în vigoare. + Capitolul V Responsabilităţi + Articolul 14Conducătorii unităţilor depozitare care deţin produse şi bunuri din rezervă au următoarele obligaţii: a) de a asigura gestionarea acestora în conformitate cu dispoziţiile prezentelor norme; ... b) de a conduce evidenţa termenelor de valabilitate ale produselor şi de a o transmite, până la data de 5 a lunii curente pentru luna precedentă, Ministerului Sănătăţii - Direcţia asistenţă medicală; ... c) de a organiza evidenţa contabilă de gestiune cantitativ-valorică a produselor şi bunurilor din Rezervă; ... d) de a transmite Ministerului Sănătăţii - Direcţia generală economică documentaţia legală privind perisabilităţile rezultate pe perioada depozitării şi conservării produselor; ... e) de a respecta prevederile cuprinse în ordin referitoare la modalitatea de scoatere a produselor şi bunurilor din Rezervă. ... + Articolul 15Direcţiile de sănătate publică au obligaţia de a întocmi necesarul de produse şi bunuri, pe unităţi sanitare şi pe judeţ, pentru intervenţiile medicale în situaţii speciale cu implicaţii asupra sănătăţii publice şi de a transmite acest necesar la Ministerul Sănătăţii - Direcţia asistenţă medicală, în termen de cel mult 24 de ore de la apariţia situaţiei de urgenţă, în scopul elaborării ordinului ministrului sănătăţii pentru scoaterea produselor din stocurile Rezervei. + Articolul 16Operaţiunile contabile privind înregistrarea şi raportarea cheltuielilor aferente produselor şi bunurilor din Rezervă, la nivelul Ministerului Sănătăţii şi al unităţilor depozitare, sunt cele prevăzute în Ordinul ministrului sănătăţii publice nr. 1.842/2008 pentru aprobarea Monografiei privind înregistrarea în contabilitate a produselor şi bunurilor din Rezerva Ministerului Sănătăţii Publice, a vaccinurilor şi altor produse achiziţionate în cadrul programelor naţionale de sănătate, precum şi a produselor şi bunurilor provenite din donaţii. + Anexa 2 NOMENCLATORULde medicamente, seruri, vaccinuri, dezinfectante,insecticide, dispozitive medicale şi alte materiale specifice
Nr. crt. Denumirea produselor sau a grupelor de produse Unitatea de măsură, forma farmaceutică, concentraţia, ambalajul Cantitatea necesară
21. ZANAMIVIRUM (DCI) pulb. unidoză de inhalat 5 mg flac. X 7 blistere tip Rotadisk x 4 doze + dispozitiv de administrare Diskhaler 12 mg/ml flac 100 ml 900
42. DIAZEPAMUM (DCI) sol. rectală 10 mg/2,5 ml pungi x 1 tub x 2,5 ml plus canulă 3.000
Parasimpaticomimetice şi parasimpaticolitice
Anticoagulante şi trombolitice
Inhibitori ai secreţiei gastrice
Substanţe vasoactive
Antitoxice şi antidoturi
73. DMPS liof. pt. sol. inj. i.v. flac. adm. i.v. 100
77. ATROPINUM (DCI) fiole 1 ml adm. i.v. şi i.m. 15.000
78. PRALIDOXIME fiole adm. i.v. şi i.m. 500
79. OBIDOXIMI CHLORIDUM (DCI) fiole adm. i.v. şi i.m. 500
87. NALOXONUM (DCI) sol. inj. 0,4 mg/ml, fiole 1 ml adm. i.v. şi i.m. 500
Substanţe cu acţiune asupra echilibrului hidroelectrolitic şi acidobazic
91. Soluţie Ringer sol. perf. flac. 500 ml 30.000
92. Soluţie Ringer lactat sol. perf. flac. 500 ml 12.000
93. Soluţii coloidale sol. perf. flac. 500 ml 12.000
Insuline umane cu acţiune rapidă
96. COMBINAŢII (DCI) (UNGUENT CU SULF 8%) tub 40 g 1.800
Solvenţi pentru diluţii
100. SER ANTIDIFTERIC PURIFICAT ŞI CONCENTRAT sol. inj. fiole 51
101. SER ANTITETANIC PURIFICAT ŞI CONCENTRAT sol. inj. fiole 99
105. SER ANTIRABIC PURIFICAT ŞI CONCENTRAT sol. fiole 99
106. SER ANTIGANGRENOS PURIFICAT ŞI CONCENTRAT sol. inj. fiole 51
111. VACCIN RABIC INACTIVAT PREPARAT PE CELULE DIPLOIDE UMANE liofilizat şi solvent doze 900
113. VACCIN DIFTERIC ŞI TETANIC (dT) tip adult doze 9.000
115. VACCIN GRIPAL TRIVALENT INACTIV ŞI PURIFICAT doze 9.000
Dezinfectante/Antiseptice pentru unităţi sanitare
117. SĂPUN DEZINFECTANT l, soluţie în ambalaj de 100 ml 600
118. DEZINFECTANŢI TP1 PENTRU DEZINFECŢIA IGIENICĂ A MÂINILOR PRIN FRECARE l, soluţie hidroalcoolică 60% alcool, în ambalaj de 100 sau 250 ml 9.000
119. DEZINFECTANŢI TP1 PENTRU DEZINFECŢIA PIELII INTACTE l, în amb. a 1.000 ml 2.100
120. DEZINFECTANT TP2 PENTRU DEZINFECŢIA DE NIVEL ÎNALT A SUPRAFEŢELOR CRITICE l 9.000
121. DEZINFECTANT TP2 ULTRARAPID GATA PREPARAT PENTRU SUPRAFEŢE ŞI DISPOZITIVE - APARATE MEDICALE CRITICE l 900
122. DEZINFECTANT PENTRU SUPRAFEŢE SEMICRITICE l sau kg 5.100
123. DEZINFECTANT PENTRU SUPRAFEŢE NONCRITICE l sau kg 5.100
124. DEZINFECTANT PENTRU APĂ POTABILĂ (FÂNTÂNI) CLORIGENE compr. 1.800.000
125. DEZINFECTANT CLORIGEN DE UZ GENERAL, INCLUSIV PENTRU BLOCURI ALIMENTARE (BUCĂTĂRII DE CAMPANIE) compr. 600.000
126. UN INSECTICID DE CONTACT TERMOSENSIBIL PENTRU COMBATEREA ŢÂNŢARILOR ADULŢI, CARE SE APLICĂ SUB FORMĂ DE CEAŢĂ RECE SAU CALDĂ CU UTILAJE SPECIALE DE TIP "FOG" SAU "ULV" l, soluţie 9.000
127. SOLUŢIE PIRETRIODĂ PEDICULOZĂ l, soluţie 300
129. MĂNUŞI CHIRURGICALE STERILE MĂRIMI 7,5 ŞI 8 buc. 60.000
136. INSTRUMENTAR CHIRURGICAL - truse sterile pentru a se putea efectua 5.000 de intervenţii chirurgicale abdominale şi 2.500 de intervenţii ortopedice
137. FEŞI - 10/10 cm buc. 15.000
138. FEŞI TIFON CU ALCOOL ISOPROPILIC buc. 600.000
139. TAMPOANE RECOLTARE PROBE STERILE ÎN AMBALAJ INDIVIDUAL buc. 9.000
144. DISPOZITIVE PENTRU MANAGEMENTUL CĂILOR AERIENE (împachetate steril, cu excepţia laringoscoapelor şi a baloanelor de ventilaţie)
- sonde de intubaţie orotraheală mărimi de la Ch 2,5 la Ch 8,5 buc. 9.000
- fixatoare sonde IOT cu piesă intrabucală (adult şi pediatric) buc. 9.000
- sonde de aspiraţie pentru sondele IOT mărimi de la Ch6 la Ch18 buc. 27.000
- laringoscop cu 5 lame curbe şi 2 lame drepte, cu baterii buc. 150
- pense Magill uz adulţi buc. 150
- baloane de ventilaţie adulţi, cu set de 3 măşti şi balon de îmbogăţire oxigen buc. 300
- baloane de ventilaţie uz pediatric, cu set de 3 măşti şi balon de îmbogăţire oxigen buc. 150
- măşti pentru administrare noninvazivă a oxigenului adulţi buc. 6.000
- măşti pentru administrare noninvazivă a oxigenului, uz pediatric buc. 2.100
- butelii cu oxigen şi sisteme de reducţie şi administrare a oxigenului, plus husa de transport 5 litri buc. 900
- butelii cu oxigen şi sisteme de reducţie şi administrare a oxigenului, plus husa de transport 10 litri buc. 600
- gulere cervicale adulţi cu minim 3 mărimi reglabile buc. 1.500
- kit atele vacuum, cu minim 3 atele mărimi diferite, pompă şi kit reparaţie buc. 150
- saltele vacuum cu pompă şi kit reparaţie buc. 60
- feşi gipsate 10 cm buc. 6.000
- feşi gipsate 15 cm buc. 9.000
- feşi gipsate 20 cm buc. 9.000
146. PERFUZOARE ŞI TRANSFUZOARE
- perfuzoare şi transfuzoare buc. 12.000
147. SERINGI, VACUTAINERE ŞI DISPOZITIVE PENTRU ACCES VENOS CENTRAL ŞI PERIFERIC
- robineţi 3 căi buc. 3.600
- prelungitor pentru seringile de 50 ml pentru utilizare cu seringa automată buc. 3.600
- canulă de acces venos periferic, cu valvă unidirecţională pentru administrarea medicamentelor, cu dimensiuni 16G, 18G, 20G, 22G, 24G buc. 30.000
- cateter pentru acces venos central tip Seldinger, monolumen, dimensiuni 16G, 18G, 24G, adulţi buc. 420
150. KIT MICI INTERVENŢII CHIRURGICALE buc. 3.000
151. KIT PANSAMENTE ARŞI COMPLETE (pansamente de dimensiuni diferite şi câte o pătură pentru arşi) buc. 60
152. ECHIPAMENTE DE PROTECŢIE IMPERMEABILĂ, MĂRIMI DIFERITE set 300
156. TRUSE DE INTERVENŢIE PRESPITALICEASCĂ TIP RUCSAC buc. 1.500
Materiale curăţenie şi depozitare deşeuri contaminate/necontaminate
157. CUTII PENTRU DEŞEURI BIOLOGICE buc. 3.000
158. SACI GALBENI PENTRU DEŞEURI BIOLOGICE 3.000
159. CUTII PENTRU OBIECTE ÎNŢEPĂTOARE/ TĂIETOARE buc. 3.000
161. FORMULARE, FIŞE PACIENT ÎN ETAPA PRESPITALICEASCĂ, BRĂŢĂRI DE IDENTIFICARE buc. 15.000
+ Anexa 3 CANTITĂŢILE DE PRODUSE ŞI BUNURIaflate în păstrarea Companiei Naţionale"Unifarm" - S.A. Bucureşti care nu sunt cuprinseîn Nomenclatorul de medicamente, seruri, vaccinuri,dezinfectante, insecticide, dispozitive medicale şialte materiale specifice aprobat prin ordin, carese scot din Rezerva Ministerului Sănătăţii cu titlugratuit şi se transmit unor unităţi sanitare cu paturidin reţeaua Ministerului Sănătăţii, pentru completareanecesarului curent de consum
Nr. crt. Denumirea produsului U.M. Canti- tate
12. Ligaclipuri medium/large cod LT300, 6 clipuri/cartuş cutii x 18 cartuşe 3

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12
 Articolul 13
 Articolul 14
 Articolul 15
 Articolul 16